TVIRTINU

 Direktorė

 Audronė Ispiryan

 2015-

**ŠIAULIŲ „RASOS“ PROGIMNAZIJOS**

**MOKINIŲ SEIMO NUOSTATAI**

1. **Bendrosios nuostatos**
2. Šiaulių „Rasos“ progimnazijos mokinių seimas (toliau – mokinių seimas) yra nuolat veikianti mokinių savivaldos institucija, atstovaujanti mokinių interesams ir teisėms.
3. Mokinių seimas yra renkama mokinių savivaldos institucija, kurią sudaro 5 – 8 klasių mokiniai.
4. **Mokinių seimo tikslai**
5. Vienyti mokyklos bendruomenę bendrai veiklai, stiprinti mokinių tarpusavio bendradarbiavimą ir ryšius su kitomis mokyklomis bei jaunimo interesus atstovaujančiomis organizacijomis.
6. Ugdyti mokinių demokratiškumą, pilietinį ir socialinį sąmoningumą.
7. Skatinti mokinių iniciatyvumą, savarankiškumą ir kūrybiškumą, dalyvavimą mokyklos savivaldoje ir už jos ribų.
8. **Mokinių seimo uždaviniai**
9. Atstovauti ir ginti mokinių interesus mokykloje, padėti spręsti iškilusias problemas.
10. Palaikyti ir skatinti mokinių iniciatyvas ir saviraišką mokykloje ir visuomeniniame gyvenime.
11. Vykdyti mokinių šviečiamąją veiklą, prevencines programas, dalyvauti formuojant bei įgyvendinant Lietuvos jaunimo politiką.
12. Stengtis įtraukti kuo daugiau mokinių į mokyklos kultūrinį ir socialinį gyvenimą, gerinti mokyklos mikroklimatą.
13. **Mokinių seimo struktūra ir valdymas**
14. Mokinių seimas yra aukščiausia mokinių savivaldos institucija, renkama vieneriems mokslo metams.
15. Mokinių seimą sudaro 2 mokiniai iš kiekvienos 5 – 8 klasės.
16. Mokinių seimui vadovauja prezidentas, renkamas visuotiniuose mokinių rinkimuose.
17. Mokinių seimo posėdžiai vyksta ne rečiau nei vieną kartą per savaitę. Posėdžiai protokoluojami ir jiems vadovauja bei juos veda direktoriaus įsakymu paskirtas mokytojas ar kitas specialistas.
18. Nutarimai priimami dalyvaujančių narių balsų dauguma atviru balsavimu.
19. Mokinių seimas turi teisę šalinti narius iš seimo už nedalyvavimą posėdžiuose ir seimo veikloje. Pašalinto atstovo klasė išsirenka naują atstovą į mokinių seimą.
20. Mokinių seimo veiklą kuruoja direktoriaus įsakymu paskirtas mokytojas ar kitas specialistas.
21. **Mokinių seimo prezidento pareigos ir teisės**
22. Prezidento pareigos:
	1. siūlyti mokinių seimo posėdžių darbotvarkę;
	2. reguliariai susitikti su mokyklos administracija ir svarstyti mokinių problemas;
	3. nuolat informuoti mokinius apie priimtus sprendimus, juos viešinti mokinių seimo skelbimų lentoje;
	4. atsakyti į klasių seniūnų pateiktus klausimus;
	5. mokinių seimo nariams deleguoti funkcijas.
23. Prezidento teisės:
	1. vadovauti mokinių seimui;
	2. reikalui esant sušaukti neeilinį mokinių seimo ir seniūnų susirinkimą;
	3. susidarius ypatingai situacijai pateikti raštišką užklausimą mokyklos administracijai ir gauti atsakymą.
24. **Baigiamosios nuostatos**
25. Šie nuostatai įsigalioja nuo jų patvirtinimo dienos.